CELEX: 52006PC0511
Language: fi
Date: 2006-09-19
Title: Ehdotus neuvoston asetus asetusten (EY) N:o 894/97, (EY) N:o 812/2004 ja (EY) N:o 2187/2005 muuttamisesta ajoverkkojen osalta

Tärkeä oikeudellinen huomautus

|

52006PC0511

Ehdotus neuvoston asetus asetusten (EY) N:o 894/97, (EY) N:o 812/2004 ja (EY) N:o 2187/2005 muuttamisesta ajoverkkojen osalta  /* KOM/2006/0511 lopull. - CNS 2006/0169 */  

	[pic] | EUROOPAN YHTEISÖJEN KOMISSIO |Bryssel 19.9.2006KOM(2006) 511 lopullinen2006/0169 (CNS)EhdotusNEUVOSTON ASETUSasetusten (EY) N:o 894/97, (EY) N:o 812/2004 ja (EY) N:o 2187/2005 muuttamisesta ajoverkkojen osalta(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Ottaen huomioon, että samasta pyydystyypistä on olemassa säännöksiä kolmessa eri yhteisön asetuksessa, on selkeyden vuoksi sekä jäsenvaltioiden toteuttaman seurannan samoin kuin eri alueellisissa neuvoa-antavissa toimikunnissa toimivien sidosryhmien näkemysten yhdenmukaistamiseksi tarpeen muuttaa kyseiset kolme asetusta sisällyttämällä niihin yhdenmukainen ajoverkkojen määritelmä. |120 | Yleistä Tietyistä kalavarojen teknisistä säilyttämistoimenpiteistä annetun asetuksen (EY) N:o 894/97 muuttamisesta 8 päivänä kesäkuuta 1998 annetulla neuvoston asetuksella (EY) N:o 1239/98 otettiin vuodesta 2002 käyttöön tiettyjen lajien pyyntiin tarkoitettujen ajoverkkojen käyttöä koskeva kielto kaikilla jäsenvaltioiden suvereniteettiin tai lainkäyttövaltaan kuuluvilla vesialueilla, ja tämä kielto koskee myös kaikkia näiden vesialueiden ulkopuolella, Itämeren, Belttien ja Juutinrauman vesialueita lukuun ottamatta, kalastavia yhteisön aluksia. Kalastuksen tahattomia valassaaliita koskevista toimenpiteistä sekä asetuksen (EY) N:o 88/98 muuttamisesta 26 päivänä huhtikuuta 2004 annetulla neuvoston asetuksella (EY) N:o 812/2004 ulotetaan ajoverkkojen aluksella pitämistä tai käyttöä, verkkojen pituudesta ja kohdelajeista riippumatta, koskeva kielto koskemaan Itämeren, Belttien ja Juutinrauman vesialueita vuodesta 2008 alkaen. Lisäksi neuvoston asetuksessa (EY) N:o 812/2004 säädetään toimenpiteistä tahattomien valassaaliiden vähentämiseksi kieltämällä kokonaispituudeltaan vähintään 12 metrin aluksilta tiettyjen pyydystyyppien, ajoverkot mukaan luettuina, käyttäminen määritellyillä alueilla ja määritettyinä aikoina, ellei samanaikaisesti käytetä aktiivisia akustisia karkotinlaitteita. Lisäksi jäsenvaltioiden on toteutettava tahattomien valassaaliiden valvontaohjelmia. Neuvoston asetuksella (EY) N:o 812/2004 käyttöön otettu ja vuodesta 2008 sovellettava kielto sekä kiellon soveltamista koskevat väliaikaiset säännöt muutoksineen sisällytettiin kalavarojen säilyttämisestä teknisten toimenpiteiden avulla Itämeren, Belttien ja Juutinrauman vesialueilla, asetuksen (EY) N:o 1434/98 muuttamisesta ja asetuksen (EY) N:o 88/98 kumoamisesta 21 päivänä joulukuuta 2005 annettuun neuvoston asetukseen (EY) N:o 2187/2005. Edellä mainituilla asetuksilla käyttöön otetut ajoverkkojen käyttöä koskevat säännökset ovat keskenään samankaltaiset mutta eivät kuitenkaan täysin identtiset, ja lisäksi niitä sovelletaan eri alueilla. Ajoverkkojen yhdenmukaisen määritelmän sisällyttämisellä kyseisiin kolmeen asetukseen helpotetaan näillä asetuksilla täytäntöönpantujen ajoverkkojen käyttöä koskevien rajoitusten valvontaa ja toteuttamista. |139 | Ehdotuksen alalla voimassa olevat säännökset Ajoverkkojen määritelmästä ei ole olemassa säännöksiä, mutta niiden käyttöä rajoitetaan seuraavilla asetuksilla: - Tietyistä kalavarojen teknisistä säilyttämistoimenpiteistä annettu neuvoston asetus (EY) N:o 894/97, sellaisena kuin se on muutettuna 8 päivänä kesäkuuta 1998 annetulla neuvoston asetuksella (EY) N:o 1239/98 - Kalastuksen tahattomia valassaaliita koskevista toimenpiteistä sekä asetuksen (EY) N:o 88/98 muuttamisesta 26 päivänä huhtikuuta 2004 annettu neuvoston asetus (EY) N:o 812/2004 - Kalavarojen säilyttämisestä teknisten toimenpiteiden avulla Itämeren, Belttien ja Juutinrauman vesialueilla, asetuksen (EY) N:o 1434/98 muuttamisesta ja asetuksen (EY) N:o 88/98 kumoamisesta 21 päivänä joulukuuta 2005 annettu neuvoston asetus (EY) N:o 2187/2005 |141 | Johdonmukaisuus unionin muiden politiikkojen ja tavoitteiden kanssa Teknisiä toimenpiteitä koskevan olemassa olevan lainsäädännön uudistaminen[1] edellyttää tiettyjen nykyisten säännösten selkeyttämistä haitallisten väärinymmärrysten välttämiseksi ja erityisesti jäsenvaltioiden toteuttaman seurannan yhdenmukaisuuden lisäämiseksi. |ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI |Asianomaisten kuuleminen |219 | Ajoverkkojen määritelmistä on jo keskusteltu laajasti sekä jäsenvaltioiden että sidosryhmien kanssa Itämeren, Belttien ja Juutinrauman vesialueiden kalavarojen teknisistä säilyttämistoimenpiteistä annettua neuvoston asetusta[2] sekä kalavarojen säilyttämistä koskevista hoitotoimenpiteistä Välimerellä annettua neuvoston asetusta[3] koskevien ehdotusten kuulemis- ja neuvotteluprosessin aikana. |Asiantuntijalausunnot |229 | Ulkopuolisia asiantuntijoita ei tarvittu. |230 | Vaikutusten arviointi Ajoverkkojen yhdenmukaisen määritelmän käyttöönotolla helpotetaan olemassa olevilla säännöksillä täytäntöönpantujen ajoverkkojen käyttöä koskevien rajoitusten valvontaa ja toteuttamista ehdotuksen soveltamisalalla. Sen avulla voidaan lisäksi selkeyttää joitakin olemassa olevia säännöksiä haitallisten väärinymmärrysten välttämiseksi sekä jäsenvaltioiden toteuttaman seurannan yhdenmukaisuuden lisäämiseksi. |EHDOTUKSEEN LIITTYVÄT OIKEUDELLISET SEIKAT |305 | Tiivistelmä ehdotetuista toimista Samasta pyydystyypistä kolmessa eri yhteisön asetuksessa annettujen säännösten selkeyttämiseksi ja jäsenvaltioiden toteuttaman seurannan yhdenmukaisuuden lisäämiseksi kyseiset kolme asetusta on tarpeen muuttaa sisällyttämällä niihin yhdenmukainen ajoverkkojen määritelmä. |310 | Oikeusperusta EY:n perustamissopimuksen 37 artikla |329 | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. |Suhteellisuusperiaate Ehdotus on suhteellisuusperiaatteen mukainen seuraavista syistä: |331 | Tällaisen pyydystyypin käyttöä säännellään jo yhteisön asetuksilla, joiden soveltamisalaa ei laajenneta. Ehdotus koskee pyydyksen määritelmän selkeyttämistä. |332 |Säädöslajin valinta |341 | Ehdotettu säädös: asetus. |342 | Muut vaihtoehdot eivät soveltuisi seuraavista syistä: Tämä ehdotus koskee olemassa oleviin asetuksiin tehtäviä muutoksia pyydyksen määritelmän selkeyttämiseksi. Kyseisen pyydyksen käyttöä säännellään jo olemassa olevilla, eri aloja koskevilla asetuksilla. |TALOUSARVIOVAIKUTUKSET |409 | Ehdotuksella ei ole vaikutusta yhteisön talousarvioon. |E-2284 |1.  2006/0169 (CNS)EhdotusNEUVOSTON ASETUSasetusten (EY) N:o 894/97, (EY) N:o 812/2004 ja (EY) N:o 2187/2005 muuttamisesta ajoverkkojen osaltaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen[4],ottaa huomioon Euroopan parlamentin lausunnon[5],sekä katsoo seuraavaa:(1) Tietyistä kalavarojen teknisistä säilyttämistoimenpiteistä 29 päivänä huhtikuuta 1997 annetussa neuvoston asetuksessa (EY) N:o 894/97[6] vahvistetaan kalavarojen säilyttämiselle kalastuksenhoitopuitteet ottamalla käyttöön teknisiä toimenpiteitä, joilla rajoitetaan ajoverkon yhteenlasketuksi pituudeksi enintään 2,5 kilometriä ja kielletään tiettyjen lajien pyyntiin tarkoitettujen ajoverkkojen käyttö ja aluksella pitäminen kaikilta yhteisön kalastusaluksilta, Itämeren, Belttien sekä Juutinrauman vesialueilla toimivia aluksia lukuun ottamatta.(2) Kalastuksen tahattomia valassaaliita koskevista toimenpiteistä sekä asetuksen (EY) N:o 88/98 muuttamisesta 26 päivänä huhtikuuta 2004 annetussa neuvoston asetuksessa (EY) N:o 812/2004[7] vahvistetaan akustisten karkotinlaitteiden käyttöä ja tahattomien valassaaliiden seurantaa tietyissä ajoverkkokalastuksissa koskevat vaatimukset.(3) Kalavarojen säilyttämisestä teknisten toimenpiteiden avulla Itämeren, Belttien ja Juutinrauman vesialueilla, asetuksen (EY) N:o 1434/98 muuttamisesta ja asetuksen (EY) N:o 88/98 kumoamisesta 21 päivänä joulukuuta 2005 annetussa neuvoston asetuksessa (EY) N:o 2187/2005[8] vahvistetaan ajoverkkojen käyttöä sääntelyalueella koskevat rajoitukset ja edellytykset.(4) Mainituissa asetuksissa ei kuitenkaan ole ajoverkkojen määritelmää. Selkeyden vuoksi ja jäsenvaltioiden toteuttaman seurannan yhdenmukaisuuden lisäämiseksi mainittuihin kolmeen asetukseen on tarpeen sisällyttää yhdenmukainen ajoverkkojen määritelmä.(5) Ajoverkkojen määritelmän vahvistaminen ei laajenna yhteisön oikeudessa täytäntöönpantujen ajoverkkojen käyttöä koskevien rajoitusten ja edellytysten soveltamisalaa.(6) Asetukset (EY) N:o 894/97, (EY) N:o 812/2004 ja (EY) N:o 2187/2005 olisi sen vuoksi muutettava vastaavasti,ON ANTANUT TÄMÄN ASETUKSEN:1 artiklaLisätään asetuksen (EY) N:o 894/97 11 artiklaan alakohta seuraavasti:”’Ajoverkolla’ tarkoitetaan verkkoa, joka pysyy kellukkeiden avulla pinnan tuntumassa tai tietyllä etäisyydellä sen alapuolella ja joka ajelehtii virtausten mukana joko irrallisena tai sen aluksen mukana, johon se on kiinnitetty. Siinä voi olla laitteita, joilla pyritään vakauttamaan verkkoa ja/tai rajoittamaan sen ajelehtimista.”2 artiklaLisätään asetukseen (EY) N:o 812/2004 1 a artikla seuraavasti:1 a artiklaMääritelmät”’Ajoverkolla’ tarkoitetaan verkkoa, joka pysyy kellukkeiden avulla pinnan tuntumassa tai tietyllä etäisyydellä sen alapuolella ja joka ajelehtii virtausten mukana joko irrallisena tai sen aluksen mukana, johon se on kiinnitetty. Siinä voi olla laitteita, joilla pyritään vakauttamaan verkkoa ja/tai rajoittamaan sen ajelehtimista.”3 artiklaLisätään asetuksen (EY) N:o 2187/2005 2 artiklaan o alakohta seuraavasti:“o) ’Ajoverkolla’ tarkoitetaan verkkoa, joka pysyy kellukkeiden avulla pinnan tuntumassa tai tietyllä etäisyydellä sen alapuolella ja joka ajelehtii virtausten mukana joko irrallisena tai sen aluksen mukana, johon se on kiinnitetty. Siinä voi olla laitteita, joilla pyritään vakauttamaan verkkoa ja/tai rajoittamaan sen ajelehtimista.”4 artiklaTämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä .Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja [1] KOM(2005) 647, 8.12.2005 (Yhteisen kalastuspolitiikan yksinkertaistamista ja parantamista koskeva toimintasuunnitelma).[2] EUVL L 349, 31.12.2005, s. 1.[3] KOM(2003) 589 lopullinen, 9.10.2003.[4] EUVL C [...], [...], s. [...].[5] EUVL C [...], [...], s. [...].[6] EYVL L 132, 23.5.1997, s. 1. Asetus sellaisena kuin se on viimeksi muutettuna asetuksella (EY) N:o 1239/98 (EYVL ..).[7] EUVL L 150, 30.4.2004, s. 12.[8] EUVL L 349, 31.12.2005, s. 1.